Jo imperatoriškosios didenybės svita
Jo imperatoriškosios didenybės svita (rus. Свита Его Императорского Величества, Е.И.В. Свита) – XVIII a. – XX a. pradžioje Rusijos imperijoje taip buvo vadinama imperatoriaus asmeninių pagalbininkų (paprastai armijos ar leibgvardijos karininkų) visuma. Nuo 1843 m. svita įėjo į imperatoriaus vyriausiąjį štabą (rus. Императорская главная квартира). Ją sudarė: generolai adjutantai – laipsnis įvestas dar Petro I. svitos generolai majorai (arba kontradmirolai) – šie laipsniai įsteigti 1827 m. fligeladjutantai – laipsnis įvestas 1775 m. Svitos nariai budėdavo rūmuose, atlikinėdavo ypatingus imperatoriaus pavedimus.